
Eliminarea 
Dianei Sosoacä 


Cine poate explica 
dedesubturile eliminării 


Dianei Soșoacă? [...] 


ACTUALITATE 


Voind a aduce omagiu amintirii profesorului bai 
Alexandru Herlea, de la a cărui moarte s-au împlinit barea A 
45 de ani cuvintele lui Virgil Ierunca, din articolul utionalä 
„Despre Alexandru Herlea”, (Evocare la postul es 
„Radio Europa Liberä”, februarie 1981) — Articol 2024, 

apärut in „Memoria — Revista gändirii arestate”, Nr. 
12, noiembrie 1994 - vor fi prolog al acestui articol: 


Evocare profesorului Alexandru Herlea «o vom face din mai 
multe motive: în primul rând din cauza personalității 
acestui cărturar şi om de bine; în al doilea, opera lui e 
foarte puţin cunoscută în România. În sfârşit, Alexandru 
Herlea a fost un luptător pentru democraţia românească — 
el a militat în rândurile Partidului National-Taränesc al lui 
Iuliu Maniu - şi este credem de datoria noastră de a nu 
lăsa în uitare o întreagă perioadă din istoria democrației 
româneşti. Cu atât mai mult cu cât sunt slabe nădejdi că 
ideologia comunistă va îngădui istoricilor noştri să 
restabilească adevărul asupra acestui capitol. Regimul 
comunist dovedeşte mai multă înţelegere, de pildă, pentru 
epoca Antonescu, decât pentru rolul avut de Maniu, 
Brătianu sau Titel Petrescu în istoria politică a ţării. Și, 
până la un punct, e firesc, deoarece democraţia de tip 
parlamentar constituie pretutindeni, pentru partidele 
comuniste, duşmanul numărul unu. 


Dacă ne oprim azi la profesorul Herlea, o facem şi pentru 
că el constituie un caz-tip al cărturarului national- țărănist 
care avea să plătească cu ani de temniţă şi muncă forțată 
pentru vina de a fi crezut în democraţie, de a fi militat 
pentru ea: după cum avea să plătească şi pentru faptul de a 
fi fost un cărturar generos, un jurist si un istoric 
„cosmopolit!” — cum se spunea sub stalinişti — colaborând 
cu centre de cultură occidentală. Dacă mai adăugăm că 
avea şi o origine socială „nesănătoasă”, înțelegem şi mai 
repede de ce profesorul Herlea avea să devină o victimă 
exemplară a ienicerilor stalinişti.» 

Profesorul Herlea se naste in 24 iunie 1907, la Vinerea — 
Orästie, ca fiu al notarului Alexandru Herlea, longeviv 
primar al Orästiei in perioada interbelicá, si al Minodorei , 
näscutä Ratiu. Descinde dintr-o veche familie de cärturari si 
clerici ardeleni, care l-a dat tärii pe episcopul Vasile Moga — 
intemeietorul primului episcopat ortodox transilvan, pe 
protopopii Nicolae Ratiu (duhovnicul lui Horia) si Grigore 
Ratiu (ucis la iesirea din Dieta, in care votase impotriva 
alipirii Transilvaniei la Ungaria), sau memorandisti ca 
Nicolae Herlea, Ioan Ratiu, Ion Balas, Rubin Patitia, fara sa 
mai vorbim de Lucian Blaga. 


Urmeaza scoala primara la Hateg, studiile secundare la 
Orăştie, la Colegiul Reformat Kun, până in 1918, apoi la 
Liceul „Aurel Vlaicu”. In 1925 se inscrie la Facultatea de 
Drept din Cluj, unde isi ia doctoratul (in anul 1930) in 
Stiinte economice, dupa ce in 1928 isi luase licenta in Drept 
la Cernäuti. In anul 1934 isi ia doctoratul in Stiinte juridice, 
la Facultatea de Drept din Iasi. 


In 1929 se inscrie in baroul avocatilor, si profeseaza la Cluj, 
Orästie, Deva si Brasov, pledänd si la Curtea de Casatie, 
pana in 1949. Paralel, a desfasurat o bogata activitate publica 
si de jurnalist. 


Incä din studentie a fost presedintele Societätii Studentilor 
din judetul Hunedoara aflati la studii la Cluj (1926), membru 
fondator al revistei tineretului P.N.T. „Chemarea” (1926), 
candidat national täränist în mai multe alegeri parlamentare, 
secretar al grupului de deputati hunedoreni in Parlament 
(1932), secretar general al „Frätiei ortodoxe romäne”. 


Din studentie ia atitudine impotriva fascismului, prin 
conferinte si campanii de presä. Democratul Herlea nu se 

putea impaca in nici un fel cu totalitarismul comunist. El, 
care refuzase totalitarismul de dreapta, nu putea sa nu ia 
atitudine şi împotriva regimului de imposturä, înscăunat de 
comunişti cu ajutorul Armatei Roşii. Această poziţie are ca 
urmare înlăturarea lui din învățământul superior, de la 
primele epurări, în 1947, precum si din barou si din postul 
de consilier juridic al societăţii „Astra” — în 1948. 


În primăvara anului 1949, securitatea arestează un mare 
număr de fruntaşi national-täränisti. Securitatea formează 
două loturi: unul judecat la Bucureşti (şef de lot: Victor 
Anca), şi altul judecat la Braşov (şef de lot fiind Alexandru 
Herlea). Este condamnat la 5 ani de închisoare, pe care îi 
efectuează la închisoarea din Braşov (un an) şi la Canalul 
Dunärea-Marea Neagră (4 ani, din care 3 în lagărul de la 
Valea Neagră). 


Eliberat în 1954, profesorul Herlea este obligat să lucreze 
timp de un an ca cioplitor de piatră. Abia în toamna lui 1955 


reuşeşte să fie angajat ca şef al Oficiului juridic (nou creat) al 


regionalei GOSTAT Braşov, pe care el îl organizează, 
încadrându-l cu personal foarte capabil: 17 avocaţi de prima 
mână, majoritatea foşti deţinuţi politici. 


În primăvara anului 1958, este arestat un funcţionar de la 
Banca Agricolă Braşov (pe nume Mitan), care delapidase 
peste 100.000 lei, şi care, conform legii, urma să fie 
condamnat la moarte. Pentru a scăpa de această pedeapsă, 
Mitan declară — sfătuit de Securitate — că el nu a furat, ci a 
sabotat economia naţională, din ordinul profesorului Herlea. 


Securitatea arestează atunci alţi doi national-täränisti, pe 
care îi constrânge să afirme că în iulie 1954 Herlea a 
organizat o acţiune contra-revolutionarä teroristă. Se 

Au trecut deja trei 
săptămâni de când 


muncitorii [...] 


constituie un lot de 18 persoane, nationalist-täränisti si 
legionari. Este condamnat la 20 de ani munca silnicä, in 
ciuda evidentei sale nevinovátii si a pledoariei curajoase a 
avocatului Gheorghe Voisan din Cluj (náscut ín Orástie), 
prietenul säu intim, care il apärase si in primul proces. Este 
eliberat in anul 1964. 


La doi ani dupá iesirea din inchisoare, reuseste cu greu sá fie 


acceptat — in 1966 — ca cercetätor stiintific la Institutul de 
Istorie „Nicolae Iorga”, datoritä mai ales sprijinului dat de 
acad. Ilie Murgulescu, preşedintele Academiei Române din 
acea vreme, care i-a ajutat pe mulţi foşti profesori 
universitari deţinuţi politici, încadrându-i în cercetarea 
ştiinţifică. 


Elaborează, în această perioadă a activităţii sale ştiinţifice, 
peste 30 de studii, majoritatea privind istoria dreptului şi 
instituţiilor transilvane, prezentate într-o largă perspectivă 
istorică şi umanistă, cu referinţe frecvente la disciplinele 
complementare. În unele insistă asupra unor caracteristici 
fundamentale ale dreptului românesc: umanismul și 


raționalismul său; continuitatea şi originalitatea sa; unitatea 


dreptului din diferitele Tári Române. În altele, face istoricul 
unor instituţii sau ramuri de drept din Transilvania. Mai 
multe sunt studiile de drept comparat, în care se subliniază 
atât analogiile cât şi diferenţele existente între dreptul 
românesc şi cel al altor popoare. 


Câteva studii retin mai ales atenţia, din bogata activitate a 
profesorului Herlea, în ipostaza sa de cercetător tolerat. În 
1968, el depune la Institutul „Nicolae Iorga” trei studii 
intitulate: „Elemente umaniste în vechiul drept românesc”, 
„Jurisdictia în Transilvania şi probele primitive”, „Relaţii 
inter-teritoriale între populaţiile "Ţărilor Române”. 

Capat de alee 
principala in 
Cimitirul Bellu, 


In aceste lucräri relevä absenta ordaliilor* si permanenta 
spiritului roman in vechiul drept romänesc, fapt ce constituie 
o probä in plus in sustinerea a ceea ce Herlea numeste 
argument institutional. Mäsura in care principii si institutii 
juridice, sociale, administrative, fiscale, religioase se 
perpetueazä din antichitate, de la romani pänä in epoca 
modernä, fiind conservate de poporul romän, si nu se gäsesc 
la popoarele conlocuitoare sau vecine, constituie — afirmä 
prof. Herlea — un argument esential in demonstrarea 
continuitatii romänesti pe intreg teritoriul tärii. Acest 
argument institutional (mai sustine prof. Herlea) trebuie 
invocat aläturi de argumentele traditionale ale istoriografiei 
noastre — lingvistice, toponimice, arheologice — in apärarea 
cauzelor nationale. 


Cu toatá evidenta importantá a acestor studii, in care Herlea 
aduce o contributie personalä de prim ordin, ele nu se 
publicä. In revista „Arges” din Pitesti reuseste sä insereze (in 
1968) un scurt rezumat, iar in 1972 sá le includa in planul 
editurii „Bibliotheca Historica Romaniae”, de unde insa sunt 
scoase la interventia personalä a profesorului Otetea, care 
invocä argumente politice legate de persoana profesorului 
Herlea. Rezumate si párti alese din aceste studii vor apárea 
mai tärziu In revistele „Studii de istorie”, „Revue roumaine 
d'histoire” si „Recherches sur l’histoire des institutions et du 
droit”. 


O situatie asemänätoare are si lucrarea „Approbatae 
Constitutiones”, care este prima traducere in limba romänä, 
insotita de o documentatä si cuprinzätoare introducere a 
acestui document juridic, care contine sinteza hotärärilor 
Dietelor Transilvane, intre anii 1540-1653, vadind 
nedreptätile sävärsite populatiei romänesti. ,Constitutiile 
Aprobate”, se aratá in introducerea lucrárii, formeazá un 


bijuteria lui 

ANDOGRAFIA 
ZILEI 


mare document pentru istoria Transilvaniei. Datele care se 
desprind din textul lor alcätuiesc indicii pentru dezvoltarea 
societätii feudale in Transilvania, si mai ales, inlesnesc 
cunoasterea conditiilor economice si juridice ale vietii 


iobagilor, dintre care majoritatea erau romani. Aceasta 
lucrare, terminata in 1967, nu a putut sa aparä decät, cu chiu 


cu vai, in 1978, la Editura Mitropoliei din Sibiu, intr-un ROMANIA CARE 
MERGE 


numar foarte redus de exemplare, si numai dupa ce Herlea 
si-a asociat doi co-autori. 


Natura, 

arta si 
In perioada 1930-1932 a fost conferentiar suplinitor la as 
Catedra de Drept Agrar de la Academia de Inalte Studii Arsenal 
Comerciale din Cluj, si definitiv, din anul 1938. Din 1940 a 
este asistent la Catedra de Drept Civil, la Academia Park 
Comercialá din Cluj — Brasov, conferentiar la Catedra de © u 

septembrie 
Istorie Economică (1942), titular al Catedrei de Drept Civil 2024 O 

0 
(1943-1948). 
A desfäsurat o activitate stiintificá sustinutá, concretizatá ÓN 
prin colectarea a peste 40.000 de mentiuni, pentru i, model 
suplimentarea repertoriului la Codul Civil si intocmirea de on 
lucrári monografice. Campus 

Profesion 

alin 
A participat in diferite comisii ministeriale pentru on. 

: noi A : : . Dua 
organizarea învăţământului universitar (1941-1942), nr 
reprezentând România la Institutul de Drept Comparat si la septembrie 

. . . y . 2024 ©) 
Societatea de Legislatie Comparatá de la Paris. nA 
Congrese organizate: „Congresul international de istoria Mănăstir 
dreptului”, Mamaia, 1974; „Congresul mondial de istorie”, ea Nera 

: si 
Bucuresti, august 1980. sănătate 
a 
| ; A f ; trupului 
Foarte activ, si bucurändu-se de relatii solide in sträinätate, Sa 
2024 Y 


printre juristi de faimá internationalá, Alexandru Herlea 

participă personal sau trimite rapoarte (atunci când nu i se 
eliberează paşaport) la mai multe congrese internaţionale, 
între 1970-1976 : Moscova, Leida, Bratislava, Strasbourg, 
Pecs, Cracovia, Bari, San Francisco, Varşovia, Anvers. 


Pentru meritele sale ştiinţifice, profesorul Alexandru Herlea 
a fost ales membru al Academiei Tiberine din Roma. 


Profesorul Alexandru Herlea a fost prezent la numeroase 
reuniuni ştiinţifice internaţionale, prezentând comunicări de 
specialitate în diverse centre universitare: Moscova şi 
Bratislava (1971), Pécs, Strasbourg si Clermont-Ferrand 
(1972), Cracovia (1973). Din cauza vederilor sale politice 
national-liberale a fost nevoit sá päräseascä tara. 


Colaborári: „Chemarea”, „Societatea de máine”, „Patria”, 
„Tara de mâine”, „Libertatea”, „Gazeta Transilvaniei”, 
„Solia”, „Solia dreptăţii”, „Argeş”, „Studii de istorie”, „Revue 
roumaine d'histoire”, „Recherches sur l’histoire des 
institutions et du droit”, „Etnologica” 


A desfăşurat o vie activitate de difuzare a culturii, prin 
nenumărate publicaţii, cărţi şi studii, în tot cursul perioadei 
1929-1975. A iniţiat şi condus cursurile universităţii libere 
din Orăştie, a tipărit 34 de lucrări științifice, a prezentat 
conferinţe publice şi comunicări ştiinţifice la congrese 


internaţionale. 


Trece spre veşnicie în anul 1979, în Franţa. 


*ordalie — Mod de stabilire a dreptăţii sau a vinovätiei 
părţilor în litigiu, caracteristic Evului Mediu, prin diferite 
probe (a focului, a apei clocotite şi a fierului încins) sau prin 
duelul judiciar. 


(Din limba latinä: „ordalium”) 


Surse: 


Virgil lerunca — „Despre Alexandru Herlea” (Evocare la 
postul „Radio Europa Liberä”, februarie 1981) — Articol 
apärut in „Memoria — Revista gändirii arestate”, Nr. 12, 
noiembrie 1994; 


„Alexandru Herlea: Folclorul si ideea de drept”; 


Elena Helerea, „Homo Juris — Profesorul Alexandru Herlea 
(1907 - 1979)”; 


Ioachim Lazar; David Dorin — „Vinerea — monografie” (700 
de ani de la prima atestare documentarä) — Editura „Altip”, 
Alba Iulia, 2010; 


Petre Turlea — ,Partidul National Táránesc — Tentative de 
reinfiintare după 1947” — Editura , Historia”, Bucuresti, 


2007. 


Fotografii din arhiva personalä si de la CNSAS. 


Aboneazä-te acum la canalul nostru de Telegram cotidianul.RO, 

pentru a fimereu la curent cu cele mai recente stiri si informatii de 
actualitate. Fii cu un pas inaintea tuturor, aflä primul despre evenimentele 
importante, analize si povesti captivante. 

Astázi, ar fi implinit 81 

Calin spune: 


24 IUN. 2024 LA 10:55 


Și acum ne ascund orice legat de Obiceiul Pămîntului, Legea Străbună sau, 
numit(ă) de străini, Legea Valahă, Lex Valachorum, Jus Valachicum. 

Aceste legi juridice nescrise nu sînt de la romani, nu au nimic scalvagist, sînt 
străvechi, sînt ale pămîntului, le avem în sânge și de aceea pot fi trezite ușor 
odată ce nu ne vom mai lăsa cäpusati de alții. 


Marian spune: 


24 IUN. 2024 LA 13:34 


Felicitări autorului si redacţiei pentru articol!! 


Ileana Rollason spune: 


24 IUN. 2024 LA 15:59 


Sa nu exageram falsificând, draga autorule! Maniu a fost un aventurier 
totalitar. Daca vrei totalitarism, Maniu e un exemplu perfect: voia sa asedieze 
Bucurestiul (celebrul lui „Mars asupra Bucurestiului”) fiindca Regele-i 
încredintase unui liberal formarea guvernului. Sa fim seriosi. Daca Herlea nu 
i-ar fi fost asociat lui Maniu, aventurier, asociat, mai târziu, de-aproape sau 
de mai departe, legionarilor, articolul ar fi avut rost. Adevarul istoric, însa, îl 
infirma. 


Charlie spune: 


24 IUN. 2024 LA 20:57 


Ca tot s-a adus vorba de Manniu, „totalitarismul” sau a fost COMINTERNIST in 
calitatea de comandant de mercenari rosii care a fortzat 

disparitia Imperiului austro-ungar vizata de Lenin prin declansarea PRIMULUI 
MACEL BOLSEVIC MONDIAL... 


Comentariile sunt închise. 

Precizare: 

Ziarul Cotidianul își propune să găzduiască informaţii și puncte de vedere 
diverse și contradictorii. Publicaţia roagă cititorii să evite atacurile la 


persoaná, vulgaritätile, atitudinile extremiste, antisemite, rasiste sau 
discriminatorii. De asemenea, invitá cititorii sá comenteze subiectele 
articolelor sau sá se exprime doar pe seama aspectelor importante din viata 
lor si a societăţii, folosind un limbaj îngrijit, într-un spaţiu de o dimensiune 
rezonabilă. Am fi de-a dreptul bucuroși ca unii comentatori să semneze cu 
numele lor sau cu pseudonime decente. Pentru acurateţea spaţiului afectat, 
redacţia va modera comentariile, renuntind la cele pe care le consideră 
nepotrivite. 

